प्राइवेट स्कूल टेकओवर के दिल्ली सरकार के प्रस्ताव को एलजी की मंजूरी, अब तक 17 स्कूलों ने लौटाई बढ़ाई फीस  
दिल्ली के 449 प्राइवेट स्कूलों को टेकओवर की मंजूरी
एलजी ने दी यह मंजूरी, दिल्ली सरकार का प्रस्ताव था
ये कार्रवाई मनमानी फीस वसूलने को लेकर की गई है
दिल्ली के 449 प्राइवेट स्कूल को टेकओवर करने के दिल्ली सरकार के प्रस्ताव को एलजी की मंजूरी मिल गई है. इसका मतलब यह हुआ कि अब दिल्ली सरकार इन स्कूल को टेकओवर करने की सभी कानूनी बाध्यता को दूर कर चुकी है और अब स्कूलों के सामने दो ही विकल्प बचे हैं. अब या तो वे बढ़ाई फीस लौटाएं या फिर सुप्रीम कोर्ट से गुहार लगाएं.

इससे पहले दिल्ली के सीएम अरविंद केजरीवाल ने कहा था कि सरकार स्कूल को टेकओवर नहीं करना चाहती और चाहती है स्कूल खुद अपना काम करें लेकिन अगर स्कूल मनमानी करेंगे और गलत तरीके से फीस बढ़ाकर अभिभावकों से वसूलेंगे तो सरकार इस लूट को देख चुप नही बैठेगी. हालांकि केजरीवाल स्कूल टेकओवर करने से ज़्यादा चाहते हैं कि स्कूल आदेश मान लें जिससे अभिभावक को भी राहत मिल जाये और सरकार की भी छवि प्राइवेट स्कूल लड़ाई मामले में मज़बूत हो.